Rallye Dakar:
Sainz udbygger forspringet igen
SRP – 13. januar 2009

Tirsdagens etape i Rallye Dakar – den 10. ud af de i alt 14 etaper, som verdens hårdeste maratonrally består af – var på forhånd udnævnt til at være den vanskeligste i år. Man startede tidligt for blot at konstatere, at det var nødvendigt, at udsætte starten pga. tåge. Når der er tåge kan man sagtens køre, men de mange helikoptere, der udgør en stor del af sikkerhedsapparatet omkring Dakar rallyet, kan ikke gå i luften og derfor blev starten udsat 2 timer og 40 minutter.
Som konsekvens heraf måtte man yderligere forkorte rallyet med omkring 200 kilometer. En sund beslutning, for midt på aftenen, europæiske tid, var de første biler endnu ikke dukket op på den forkortede hastighedsetape.

Ved det sidste checkpoint inden mål (CP5) var det amerikaneren Robby Gordon, der i sin baghjulstrukne Hummer lå i føring foran Carlos Sainz’ firehjulstrukne VW Race Touareg. Kun halvandet minut skilte de to men på etapens afsluttende del kunne Sainz passere Gordon, for hér blev der kørt i sand, hvor firehjulstræk er en uomtvistelig fordel. Sejrsmarginen var dog blot 21 sekunder!
Carlos Sainz vandt dermed etapen og kunne endnu engang udbygge sit forspring i rallyet. Team-kammeraterne Giniel de Villiers og Mark Miller sluttede dagen på 3. hhv. 6. pladsen og dyster fortsat om 2. pladsen i rallyet.
Mitsubishis Nani Roma for vild på dagens etape og mistede dermed en del tid. Han formåede dog at indhente meget på etapens sidste halvdel og kom over målstregen foran Giniel de Villiers.
Resultat af dagens etape, Rallye Dakar 2009:

1. Carlos Sainz/Michel Perin (SPA/FRA), Volkswagen Race Touareg 2, 5t32m55s

2. Robby Gordon/Andy Grider (USA/USA), Hummer H3, +21s

3. Mark Miller/Ralph Pitchford (USA/SAF), Volkswagen Race Touareg 2, +7m39s

4. Guerlain Chicherit/Matthieu Baumel (FRA/FRA), BMW X3 CC, +12m25s

5. Nani Roma/Lucas Cruz Senra (SPA/SPA), Mitsubishi Racing Lancer, +15m01s

6. Giniel de Villiers/Dirk von Zitzewitz (SAF/GER), Volkswagen Race Touareg 2, +18m15s

Stillingen i Rallye Dakar d. 13. januar 2009:

1. Carlos Sainz/Michel Perin (SPA/FRA), Volkswagen Race Touareg 2, 38t59m02s

2. Mark Miller/Ralph Pitchford (USA/SAF), Volkswagen Race Touareg 2, +27m31s

3. Giniel de Villiers/Dirk von Zitzewitz (SAF/GER), Volkswagen Race Touareg 2, +41m13s

4. Nani Roma/Lucas Cruz Senra (SPA/SPA), Mitsubishi Racing Lancer, +1t13m13s

5. Robby Gordon/Andy Grider (USA/USA), Hummer H3, +1t34m38s

Fotos:

Også på tirsdagens hastighedsetape i Rallye Dakar formåede Carlos Sainz at udbygge sin føring, da hans Volkswagen Race Touareg var den bedst placerede af de tre VW racere, der fører rallyet. 
Nani Roma havde problemer med navigationen, men hans helt nye Mitsubishi Racing Lancer er fortsat med i Dakar-rallyet.
